DA Den Europæiske Unions Tidende C 257/15

Meddelelse fra den franske regering vedrørende Europa-Parlamentets og Rådets direktiv 94/22/EF om betingelser for tildeling og udnyttelse af tilladelser til prospektering, efterforskning og produktion af kulbrinter (1)

(Meddelelse om ansøgning om eksklusiv tilladelse til efterforskning efter flydende eller gasformige kulbrinter, benævnt »Nord-Cambrai-tilladelsen«)

(EØS-relevant tekst)

2013/C 257/08

Ved ansøgning af 24. oktober 2011 har virksomheden BasGas Energia France SAS, hvis hovedsæde er beliggende på adressen Tour Pacific, 11 cour Valmy, 92977 Paris La Défense, France, anmodet om eksklusiv tilladelse til i en periode på 5 (fem) år at efterforske flydende eller gasformige kulbrinter, benævnt »Nord-Cambrai-tilladelsen«, i departementerne Pas-de-Calais og Nord.

Tilladelsen omfatter et område afgrænset af de udsnit af meridianer og breddeparalleller, som mødes i de toppunkter, der i nedenstående tabel defineres ved deres geografiske koordinater i nygrader, idet nulmeridianen går gennem Paris.

Toppunkt Længdegrad Breddegrad A 0,90 gr Ø 55,90 gr N B 1,05 gr Ø 55,90 gr N C 1,05 gr Ø 55,89 gr N D 1,07 gr Ø 55,89 gr N E 1,07 gr Ø 55,88 gr N F 1,09 gr Ø 55,88 gr N G 1,09 gr Ø 55,87 gr N H 1,17 gr Ø 55,87 gr N I 1,17 gr Ø 55,88 gr N J 1,19 gr Ø 55,88 gr N K 1,19 gr Ø 55,89 gr N L 1,20 gr Ø 55,89 gr N M 1,20 gr Ø 55,90 gr N N Skæringspunktet mellem parallellen 55,90 gr N og den fransk-belgiske grænse O Skæringspunktet mellem meridianen 2,00 gr Ø og den fransk-belgiske grænse P 2,00 gr Ø 55,80 gr N Q 0,90 gr Ø 55,80 gr N

N til O: den fransk-belgiske grænse

Det her afgrænsede område dækker et areal på cirka 772 km2

Indgivelse af ansøgninger og tildelingskriterier

Ansøgerne, der indgav den oprindelige ansøgning, og konkurrerende ansøgere skal dokumentere, at de overholder de betingelser, som er en forudsætning for at give tilladelsen, og som er fastsat ved artikel 4 og 5 i det ændrede dekret 2006-648 af 2. juni 2006 om udvindingsrettigheder og rettigheder til underjordisk oplagring (Journal officiel de la République française (den franske statstidende) af 3. juni 2006).

Interesserede virksomheder kan indsende en ansøgning i konkurrence hermed inden for en tidsfrist på 90 dage regnet fra dagen for offentliggørelsen af denne meddelelse efter den fremgangsmåde, der er angivet i »Meddelelse om opnåelse af udvindingsrettigheder for kulbrinter i Frankrig«, der er offentliggjort i De Europæiske Fællesskabers Tidende C 374 af 30. december 1994, s. 11, og fastsat ved det ændrede dekret 2006-648 af 2. juni 2006 om udvindingsrettigheder og rettigheder til underjordisk oplagring (Journal officiel de la République française (den franske statstidende) af 3. juni 2006).

De konkurrerende ansøgninger stiles til ministeriet for økologi, bæredygtig udvikling og energi på nedenstående adresse. Der vil blive truffet afgørelse angående den oprindelige ansøgning og de konkurrerende ansøgninger senest to år efter den dato, hvor de franske myndigheder modtog den oprindelige ansøgning, dvs. senest den 8. januar 2014.

Betingelser og krav vedrørende udøvelse og ophør af aktiviteten

Ansøgerne henvises til artikel 79 og 79.1 i mineloven »code minier« og dekret 2006-649 af 2. juni 2006 vedrørende minedrift, underjordisk oplagring og tilsynet med miner og underjordisk oplagring (Journal officiel de la République française (den franske statstidende) af 3. juni 2006).

Yderligere oplysninger kan fås ved henvendelse til: Ministère de l’écologie, du développement durable et de l’énergie:

Direction générale de l'énergie et du climat — Direction de l’énergie, Bureau exploration et production des hydrocarbures, Grande Arche, Paroi Nord, 92055 La Défense Cedex, Frankrig — Tlf. +33 140819527

De ovennævnte lovregler findes på webportalen Légifrance på adressen: http://www.legifrance.gouv.fr

(1) EFT L 164 af 30.6.1994, s. 3.